תחרות הזמר של האינטרוויזיון

תחרות הזמר של האינטרוויזיון (ISC) (באנגלית: Intervision Song Contest, ברוסית: Интервидение) היא תחרות שירים בינלאומית הנערכת בחסות הפדרציה הרוסית כאלטרנטיבה לתחרות הזמר של האירוויזיון, ממנה הורחקה.

התחרות התחילה כתחרות שירים בינלאומית שאורגנה על ידי איגוד הרדיו והטלוויזיה הבינלאומי (OIRT) שפעל במזרח אירופה והייתה תחרות מקבילה של הגוש המזרחי לאירוויזיון. האינטרוויזיון שודר בגופי השידור הממלכתיים של המדינות החברות ב-OIRT. האינטרוויזיון נערך בשנים 1965–1968 ושוב מ-1977–1980. מ-1977 הוא נערך בעיר סופוט במקום פסטיבל סופוט שנערך בה מאז 1961. בשנת 1981 בוטל האינטרוויזיון לאור עלייתה של תנועת סולידריות בפולין, מכיוון שנחשבה ל"אנטי-מהפכנית" במדינות הגוש האחרות. התחרות התקיימה שוב בשנת 2008, אך ניסיונות לקיים אותה שוב ב-2014 וב-2015 לא יצאו לפועל. לאחר שרוסיה נאלצה לפרוש מאיגוד השידור האירופי בעקבות הרחקתה מתחרות האירוויזיון 2022, הכריז משרד התרבות הרוסי ב-2023 על חידוש תחרות האינטרוויזיון, ונשיא רוסיה ולדימיר פוטין חתם על צו לקיום התחרות במוסקבה ב-2025. בתחרות המחודשת ב-2025 השתתפו 22 מדינות.

 היסטוריה 
 1965–1968: צ'כוסלובקיה 
תחרות האינטרוויזיון הושקה תחת שלטונו של המנהיג הסובייטי ליאוניד ברז'נייב, כתגובת הגוש המזרחי לתחרות הזמר של האירוויזיון.

התחרויות הראשונות של האינטרוויזיון, ובשמה הרשמי מפתח הזהב של תחרות האינטרוויזיון (בצ'כית: Zlatý klíč Intervize) נערכו בצ'כוסלובקיה בין 1965 ל-1968.

 1977–1980; 2008: פולין 
ב-1961 הפיק ולדיסלב שפילמן את פסטיבל הזמר הבינלאומי הראשון של סופוט. שלוש התחרויות הראשונות נערכו באולם במספנות גדנסק (1961–1963), ולאחר מכן עבר הפסטיבל לאמפיתיאטרון בעיר סופוט. הפרס בתחרות נקרא "זמיר הענבר" לאורך רוב שנות התחרות.

בין השנים 1977 ל-1980 התקיים הפסטיבל תחת השם תחרות האינטרוויזיון, אך עדיין נערך בסופוט. בניגוד לתחרות האירוויזיון, כללי האינטרוויזיון השתנו לעיתים קרובות, והתחרות כללה מקצים שונים. באינטרוויזיון הרביעי, שנערך בסופוט בתאריכים 20–23 באוגוסט 1980 היו שני מקצים – האחד לאמנים שייצגו רשתות טלוויזיה, והשני לאמנים שייצגו חברות תקליטים. במקצה הראשון בחנו השופטים את השיר, ובמקצה השני את הביצוע. בניגוד לאירוויזיון, האינטרוויזיון היה פתוח גם למשתתפות מחוץ לאירופה, ומדינות כמו קובה, הרפובליקה הדומיניקנית, מונגוליה, ניו זילנד, ניגריה, פרו, דרום אפריקה ואחרות השתתפו בו.

התחרות איבדה פופולריות בפולין ומחוצה לה בשנות ה-80, ואיגוד השידור הפולני החליט ב-1999 לגנוז את תחרות השירים ולהמשיך להפיק את פסטיבל סופוט בהשתתפות אומנים ידועים בלבד דוגמת ויטני יוסטון, הקורס ואלטון ג'ון.

תחרות האינטרוויזיון החמישית התקיימה ב-2008 והשתתפו בה 11 מדינות. במקום הראשון זכה השיר שייצג את טג'יקיסטן. בשנת 2009 הציע ראש ממשלת רוסיה ולדימיר פוטין להפיק מחדש את התחרות, בהשתתפות רוסיה, סין ומדינות מרכז אסיה החברות בארגון שאנגחאי לשיתוף פעולה.

 ניסיונות מחודשים 
במאי 2014 הודיע הזמר והמפיק הרוסי איגור מטווינקו על חזרת התחרות בהשתתפות מדינות מחבר המדינות ומארגון ארגון שאנגחאי לשיתוף פעולה, וכי האינטרוויזיון ייערך באוקטובר 2014 בעיר החוף סוצ'י שאירחה באותה שנה את אולימפיאדת החורף. שבע מדינות הביעו עניין בתחרות - קזחסטן, קירגיזסטן, רוסיה, טג'יקיסטן, טורקמניסטן, סין ואוזבקיסטן, ורוסיה אף בחרה באלכסנדר איבנוב כנציגה. ההכרזה על חידוש התחרות הגיעה בעקבות זכייתה של קונצ'יטה וורסט בתחרות האירוויזיון 2014, וזעם רוסי על "הריקבון המוסרי של המערב", וכן כחלק מאג'נדת "הדיפלומטיה התרבותית" של פוטין. התחרות לא יצאה לפועל ב-2014, וגם ניסיון נוסף להפיק אותה ב-2015 כשל. באירוויזיון 2016 ייצג איבנוב את בלארוס עם השיר "Help You Fly", אך לא הצליח להעפיל לגמר.

בנובמבר 2023, שרת התרבות הרוסית אולגה ליובימובה ומנכ"ל הערוץ הראשון של רוסיה קונסטנטין ארנסט חשפו בפורום התרבות הבינלאומי של סנקט פטרבורג כי הערוץ מתכנן להפיק מחדש את האינטרוויזיון בהשתתפות המדינות החברות ב־BRICS. ההכרזה הגיעה לאחר השעיית חברותו של הערוץ באיגוד השידור האירופי, ופסילתה של רוסיה מהשתתפות באירוויזיון 2022 עקב פלישתה לאוקראינה. בינואר 2024 הצהירה ממשלת רוסיה כי הקציבה 600 מיליון רובל (כ-23 מיליון ש"ח) לתחרות "אינטרוויזיון 2024", שהייתה אמורה להתקיים בסנקט פטרבורג, אך המדינה היחידה שהצהירה כי תשתתף הייתה אוזבקיסטן, והתחרות לא יצאה לפועל. ב-8 ביוני 2024, פקיד הממשל הרוסי מיכאיל שווידקוי אמר לסוכנות הידיעות רי"א נובוסטי כי "יותר מ-16 מדינות" ישתתפו בתחרות, ביניהן אזרבייג'ן, בלארוס, ברזיל, סין, קובה וקזחסטן.

 אינטרוויזיון 2025 

ממוזער|350x350px|השתתפות בתחרות:
ב-3 בפברואר 2025 חתם פוטין על צו רשמי המכריז על התחרות, שעתידה להתקיים במוסקבה במהלך 2025. סגן ראש הממשלה דמיטרי צ'רנישנקו מונה ליו"ר הוועדה המארגנת של האירוע, ומנהל מדיניות הפנים סרגיי קיריינקו מונה ליו"ר המועצה המפקחת. באפריל 2025 פורסם כי התחרות תתקיים ב-20 בספטמבר 2025 באולם לייב ארנה שבמוסקבה בהשתתפות 20 מדינות.

 השתתפות 
התחרות הייתה פתוחה רשמית לחברי ארגון שאנגחאי לשיתוף פעולה ולכל מדינות ברית המועצות לשעבר.
מדינההופעת בכורההופעה אחרונהשנת חזרה לתחרותמספר השתתפויותניצחונותרשתות שידור2008200810AMPTV2008200810İTV20082008202520BTRC19681977, 1980197920VRT (הולנדית)
RTBF (צרפתית)1966200871BNT1978197910CBC19771978, 2008197930ICRT1965200886CST1965200880DFF1966200871YLE1965200880MTV2008200810ATV20082008202520KTR2008200810LTV2008200810TRM1979198010SNRT1980200810NOS (1956–2009)1965200881TVP1979198010RTP1967200860TVR20082008202520הערוץ הראשון1965198082הטלוויזיה המרכזית של ברית המועצות1968200850TVE19681977, 2008198010SRG SSR20082008112008200810TTV2008200810NTU19651978, 2008198060JRTמרכז|ממוזער|600x600 פיקסלים|השתתפות מאז 1977:

 זוכים 
שנהתאריךעיר מארחתזוכהמבצע (ים)שם השירשפה196512 ביוניפראגצ'כוסלובקיהקארל גוטTam, kam chodí vítr spát (במקום בו הרוח הולכת לישון)צ'כית196625 ביוניברטיסלאבהבולגריהלילי איבנובהАдажио (אדאג'יו)בולגרית196717 ביוניצ'כוסלובקיהאווה פילארובהRekviem (רקוויאם)צ'כית196822 ביוניקרלובי ואריצ'כוסלובקיהקארל גוט (מדוע הציפורים שרות?)צ'כיתבשנים 1969–1976 לא התקיימה תחרות האינטרוויזיון197724–27 באוגוסטסופוטצ'כוסלובקיההלנה וודרצ'קובהMalovaný džbánku (קנקן צבעוני)צ'כית197823–26 באוגוסטצ'כוסלובקיהוצלאב נצ'קרPatrik (פטריק)צ'כיתברית המועצותאלה פוגצ'ובהВсё могут короли (מלכים יכולים לעשות הכול)רוסית197922–25 באוגוסט פוליןצ'סלב ניימןNim przyjdzie wiosna (לפני בוא האביב)פולנית198020–23 באוגוסטצ'כוסלובקיהמריקה גומביטובהChcem sa s tebou deliť (אני רוצה לחלוק איתך)סלובקיתפינלנדמריון רונגHyvästi yö (לילה טוב)פיניתברית המועצותמייקולה חנטיוקНа встречу осени (לקראת סתיו)רוסיתבשנים 1981–2007 לא התקיימה תחרות האינטרוויזיון200828–31 באוגוסטסוצ'יטג'יקיסטןתהמינה ניאזובהЗанги телефон (שיחת טלפון)טג'יקיתבשנים 2009–2024 לא התקיימה תחרות האינטרוויזיון202520 בספטמברמוסקבהוייטנאםדיק פוּקPhù Đổng Thiên Vương (הנסיך השמימי של פו דונג)וייטנאמית2026ערב הסעודית

 זכיות לפי מדינה 
זכיותמדינהשנים6צ'כוסלובקיה1965, 1967, 1968, 1977, 1978, 19802ברית המועצות1978, 19801 ווייטנאם 2025 טג'יקיסטן2008פינלנד1980פולין1979בולגריה1966

 קישורים חיצוניים 



 הערות שוליים 

קטגוריה:תחרויות זמר
קטגוריה:הגוש המזרחי
קטגוריה:פסטיבלי מוזיקה
קטגוריה:אירוויזיון
קטגוריה:ברית המועצות: תרבות
קטגוריה:רוסיה: תרבות